OpenLLM-France/wikimedia huggingface dataset:
# Conrad de Reventlow

Conrad de Reventlow (en danès Conrad Reventlow) va néixer a Copenhaguen el 21 d'abril de 1644 i va morir a la ciutat danesa de Clausholm el 21 de juliol de 1708. Era un noble i polític danès, fill de Detlev Reventlow (1596-1664) i de Cristina Rantzau (1618-1688).
Després d'haver passat per la Universitat, el 1665 va ser cridat a la Cort de Dinamarca on va ocupar diversos càrrecs de responsabilitat. En la dècada del 1670 es va convertir en coronel de l'exèrcit i va destacar amb el seu regiment en la guerra d'Escània. Però més tard seria un ferm partidari d'arribar a un acord de pau amb Suècia. Va ser Primer Ministre de Dinamarca, aleshores conegut com el Gran Canceller, durant el regant de Frederic IV, des de 1699 fins a la seva mort. Precisament la seva filla Anna Sofia de Reventlow acabà casant-se amb Frederic IV, convertint-se en la primera reina de Dinamarca que no havia nascut princesa

## Matrimoni i fills

El 27 de juliol de 1667 es va casar amb Anna Margarida Gabel (1651-1678), filla de Cristòfol Gabel (1617-1673) i d'Ermegaard Badenhaupt (1617-1699). El matrimoni va tenir set fills:
* Frederic (1668)
* Carlota Amàlia (1670)
* Cristià Detlev (1671-1738), casat amb Benedicta Margarida de Brockdorff (1678-1739).
* Cristina Sofia (1672-1757), casada primer amb Niels de Friis-Frijsenborg (1665-1699), i després amb Ulric Adolf de Holstein-Holsteinborg (1664-1737).
* Carlota Amàlia (1673)
* Frederik (1675)
* Armgaard Margrethe (1679-1709), casada amb Frederic d'Ahlefeldt (1662-1708).
L'1 de maig de 1681 es casà per segona vegada, a Copenhaguen, amb Sofia Amàlia de Hahn (1664-1722), filla de Vincent Joaquim de Hahn (1632-1680) i de Sidsel Eriksdatter Kaas (Sparre) (1645-1667, amb qui va tenir els següents fills:
* Anna Margarida (1682-1710), casada amb Hans Schack (1676-1719).
* Carlota Amàlia (1683-1700), casada amb Otto Blome (1684-1738).
* Cecília Caterina (1685-1691)
* Ulrica Elionor (1686-1686)
* Sofia Hedevig (1686)
* Frederic (1687-1688)
* Anna Sofia (1688)
* Conrad (1689)
* Ulrica Elionor (1690-1754), casada amb Ferrnan Antoni de Danneskiold-Laurvig (1688-1754).
* Anna Sofia (1693-1743), casada amb el rei Frederic IV de Dinamarca (1671-1730).
I encara es casà per tercera vegada amb Anna Caterina Hagensen (1659-1691, amb qui va tenir tres fills més:
* Detlev Revenfeld (1684-1746), casat amb Anna Caterina Woldenberg.
* Conrad Revenfeld (1685)
* Conradina Revenfeld (1687-1770), casada amb Frederic Rostgaard (1671-1745).

## Bibliografia

* Jirí Louda and Michael MacLagan, Lines of Succession: Heraldry of the Royal Families of Europe, 2nd edition (London, U.K.: Little, Brown and Company, 1999), table 19.
* Eintrag a Dansk biografisk leksikon (en danès)

## Enllaços externs

* Kannegaard and Skeel Family Tree of Greve Conrad Reventlow Arxivat 2014-08-19 a Wayback Machine..
* Familie Reventlow dän./engl.
* http://awt.ancestrylibrary.com
* http://finnholbek.dk
# Tergeste (oli)

Tergeste és una indicació geogràfica italiana amb denominació d'origen protegida per als olis d'oliva verges extra que reuneixin les característiques definides en el seu reglament i compleixin amb tots els requisits que s'hi exigeixen.

## Zona de producció

La zona de producció dels olis d'oliva emparats per la Denominació d'Origen Tergeste està constituïda per terrenys situats a la regió de Friül - Venècia Júlia.

## Referències

* «EU agricultural product quality policy» (en anglès).

## Enllaços externs

* «Pàgina web oficial de la D.O.».

## Vegeu també

* Llista d'olis d'oliva protegits de la Unió Europea
* Tergeste
# McGehee

McGehee és una població dels Estats Units a l'estat d'Arkansas. Segons el cens del 2000 tenia 4.570 habitants.

## Demografia

Segons el cens del 2000, McGehee tenia 4.570 habitants, 1.836 habitatges, i 1.259 famílies. La densitat de població era de 274,8 habitants/km².
Dels 1.836 habitatges en un 34% hi vivien nens de menys de 18 anys, en un 41,7% hi vivien parelles casades, en un 22,9% dones solteres, i en un 31,4% no eren unitats familiars. En el 29,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,5% tenia menys de 18 anys, un 8,8% entre 18 i 24, un 25% entre 25 i 44, un 21,3% de 45 a 60 i un 16,4% 65 anys o més.
L'edat mediana era de 36 anys. Per cada 100 dones de 18 o més anys hi havia 76,1 homes.
La renda mediana per habitatge era de 21.909 $ i la renda mediana per família de 25.270 $. Els homes tenien una renda mediana de 31.429 $ mentre que les dones 19.464 $. La renda per capita de la població era de 14.191 $. Entorn del 26,7% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McGehee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- McGehee». American Fact Finder. Oficina del Cens dels Estats Units, 12-01-2010.
# Terminal Pont Aeri

La Terminal Pont Aeri és la terminal exclusiva de l'aerolínia colombiana Avianca per als seus vols nacionals. És considerada una de les més importants i modernes terminals aèries del país i de la zona andina. Està situada a la rodalia de l'Aeroport Internacional El Dorado. També es va pensar i es va fer una sol·licitud a l'aerolínia Avianca perquè d'aquest també sortissin els seus vols internacionals (com es va fer inicialment en el cas de Miami i Nova York en la seva inauguració), encara que amb la remodelació que sofrirà l'Aeroport Internacional El Dorado, es va decidir reservar-la especialment per a vols nacionals. Aquesta terminal, usa tot el sistema de l'Aeroport Internacional El Dorado (Pistes, Control de Tràfic Aeri, etc.), per la qual cosa tots dos terminals aeris tenen un funcionament annexo.

## Història

En 1981, Avianca va emprendre la construcció del denominat Terminal Pont Aeri, inaugurat pel President Julio César Turbay Ayala, com a Aeroport annexo a l'Aeroport Internacional El Dorado, per canalitzar els vols des de Bogotà a Cali, Medellín, Miami i Nova York.
Entre 2005 i 2006, aquesta terminal aèria va ser remodelada, entre els canvis estan les noves Avianca VIP Lounges-Sales VIP, les noves Sales d'Abordatge, Sales d'Entrada i Sortida de passatgers. Tot això amb l'objectiu de mostrar la nova imatge de Avianca quant al servei i modernització de les seves aeronaus i servei en terra. Assumint tots els vols nacionals de Avianca.
Al febrer de l'any 2008 s'obre una tenda souvenir amb el nom d'Avianca Store, de l'aerolínia, en la qual es venen diferents productes entre ells: Avions a escala, gorres, ombrel·les, entre altres productes, amb el logotip de la companyia.
Segons els plans que fins a hora es coneixen sobre la reconstrucció de l'Aeroport Internacional El Dorado, el Terminal Pont Aeri, seria demolit per donar pas a una nou mega terminal de passatgers.

## Destinacions

* Avianca
** Armènia / Aeroport Internacional El Edén
** Barrancabermeja / Aeroport Yariguíes
** Barranquilla / Aeroport Internacional Ernesto Cortissoz
** Bucaramanga / Aeroport Internacional Palonegro
** Cali / Aeroport Internacional Alfonso Bonilla Aragón
** Cartagena / Aeroport Internacional Rafael Núñez
** Cúcuta / Aeroport Internacional Camilo Daza
** Ibagué / Aeroport Perales
** Manizales / Aeroport La Nubia
** Medellín / Aeroport Internacional José María Córdova
** Montería / Aeroport Los Garzones
** Neiva / Aeroport Benito Salas
** Pasto / Aeroport Antonio Nariño
** Pereira (Colòmbia) / Aeroport Internacional Matecaña
** Popayán / Aeroport Guillermo León Valencia
** Riohacha / Aeroport Almirante Padilla
** San Andrés / Aeroport Internacional Gustavo Rojas Pinilla
** Santa Marta / Aeroport Internacional Simón Bolívar
** Tumaco / Aeroport La Florida (via CLO)
** Valledupar / Aeroport Alfonso López Pumarejo

## Vegeu també

* Destinacions d'Avianca

## Referències

* ↑ «Vols internacionals des del Pont Aeri». eltiempo.com.
* ↑ «Inconformitat amb Operació de la Segona Pista en Eldorado, Bogotà». avianca.com. Arxivat de l'original el 2010-12-26.
* ↑ «Bogotà estrena Pont Aeri». eltiempo.com.
# Conrad d'Ivrea

Conrad d'Ivrea († 1001) va ser marquès d'Ivrea entre 965 i 990. Era el tercer fill de Berenguer II d'Itàlia (Berenguer d'Ivrea) i Willa d'Arle.

## Biografia

El seu pare Berenguer II l'havia nomenat comte de Ventimiglia, i amb aquest càrrec va romandre fins a la mort del seu germà Guiu I d'Ivrea. D'acord amb la Gesta Mediolanensium, al contrari que el seu pare i germans, Conrad va prometre a l'emperador Otón I una pau duradora i per aquesta raó el 957 va rebre el comtat de Milà, segurament de mans de Liudolf de Suàbia, fill d'Otó I enviat per aquest per contenir els abusos de Berenguer II.
Però el 961 Conrad es va unir als seus germans i al seu pare i va perdre Milà, que va ser lliurat al comte Obert I marquès de Ligúria oriental. El 965 Otó el va nomenar marquès d'Ivrea per haver abandonat en el darrer moment al seu germà Adalbert II d'Ivrea, encara que per a llavors la marca ja estava molt minvada.
Una mica abans del 987, Conrad es va casar amb Riquilda, filla del comte i marquès de Torí Arduí el Calb, confirmant així la seva aliança amb el veí marquesat de Torí. Va ser deposat el 990 per Arduí d'Ivrea. Amb la mort de Conrad els drets sobre el comtat d'Ivrea van passar als marquesos de Torí.

## Bibliografia

* Gabiani N., Asti nei principali suoi ricordi storici vol 1, 2, 3. Tip. Vinassa 1927-1934
# Terfeziàcies

Les Terfeziaceae, tòfones d'arenal, turmes o tòfones del desert, és una família de tòfones (en àrab: كمأ Kamā') endèmica de zones àrides i semiàrides de la regió mediterrània, nord d'Àfrica i l'Orient Mitjà, on viu com ectomicoriz associada amb espècies d'heliantemsn (Helianthemum) i altres plantes ectomicorizes (incloent del gènere Cistus, alzines, roures i pins). Aquest grup consta de tres gèneres: Terfezia, Tirmania, i Mattirolomyces. Fan pocs centímetres de diàmetre i pesen de 30 a 300 grams. Sovint s'utilitzen com un ingeedient culinari encara que no tenen el mateix gust de les tòfones negra o blanca.

## Taxonomia

* Terfezia arenaria
* Terfezia boudieri
* Terfezia claveryi
* Terfezia leptoderma
* Terfezia terfezioides - assignada per anàlisi filogenètic a al gènere Mattirolomyces.
* Tirmania nivea
* Tirmania pinoyi

## Referències

* ↑ Percudani, R., Trevisi, A., Zambonelli, A., Ottonello, S. (1999). Molecular phylogeny of truffles (Pezizales: Terfeziaceae, Tuberaceae) derived from nuclear rDNA sequence analysis. Molec. Phylogenet. Evol. 13(1):169-80.
* Dıéz J, Manjón JL, Martin F. (2002) Molecular phylogeny of the mycorrhizal desert truffles (Terfezia and Tirmania), host specificity and edaphic tolerance. Mycologia 94(2):247–259.

## Enllaços externs

* Desert Truffles: Qatar's Hidden Delicacies
# Polinomis d'Angelescu

En matemàtiques, els polinomis d'Angelescu π$_n$(x) són generalitzacions dels polinomis de Laguerre introduïts per Aurel Angelescu donats per la funció generadora
    $\displaystyle \phi \left({\frac {t}{1-t}}\right)\exp \left(-{\frac {xt}{1-t}}\right)=\sum _{n=0}^{\infty }\pi _{n}(x)t^{n}$

## Referències

* ↑ Angelescu, 1938.
* ↑ Boas i Buck, 1958, p. 41.

## Bibliografia

* Angelescu, A. «Sur certains polynomes généralisant les polynomes de Laguerre» (en francès). C. R. Acad. Sci. Roumanie, 2, 1938, pàg. 199–201.
* Boas, Ralph P.; Buck, R. Creighton. Polynomial expansions of analytic functions. 19. Berlin, New York: Springer-Verlag, 1958 (Ergebnisse der Mathematik und ihrer Grenzgebiete. Neue Folge.).
# Focus Entertainment

Focus Entertainment és una societat francesa independent d'edició i de distribució de videojocs.

## Història

Creada el 1996, la companyia té la seu a Pantin, prop de París.
Després d'haver editat i distribuït el programari de creació musical «eJay», Focus Home Interactive es fa editor i distribuïdor de videojocs el 2000. Al començament dels anys 2000, Focus va tenir diversos èxits, distribuint a França centenars de milers de còpies de llicències per a PC de jocs com Cossacks i Sudden Strike.
Posteriorment, l'empresa descobreix i va llançar diversos títols originals que han estat ben rebuts com la sèrie de jocs d'aventura Runaway, Cycling Manager o el joc de curses TrackMania. En els darrers anys, la companyia publica i distribueix una part dels seus títols a diversos territoris a Europa i al món. També edita digitalment per a productes específics.
El 6 de setembre de 2021, Focus Home Interactive va canviar el seu nom per Focus Entertainment.

## StarForce

Focus és igualment reputada per utilitzar regularment el polèmic sistema de protecció anticòpia StarForce en els seus jocs.

## Referències

* 1 2 «Overview» (en anglès). Focus. Arxivat de l'original el 2016-03-14. [Consulta: 16 juny 2010].
* ↑ Square, Push. «Focus Home Interactive, the Publisher of A Plague Tale, Is Now Focus Entertainment» (en anglès britànic), 06-09-2021. [Consulta: 6 setembre 2021].
* ↑ «Boycott Starforce» (en anglès). [Consulta: 16 juny 2010].

## Enllaços externs

* Focus Entertainment - Lloc web oficial (francès)(anglès)
* Focus - Llista de jocsArxivat 2012-03-02 a Wayback Machine. (anglès)
# Mariona Ares Martínez-Fortún

Mariona Ares Martínez-Fortún (Calvià, 27 de juliol de 1981 és una política mallorquina, treballadora en empreses hoteleres i diputada al Congrés dels Diputats en la X Legislatura.
Diplomada en Ciències Empresarials, ha fet estudis de Comerç Internacional a l'Ecole Superieure du Commerce. Ha treballat com a directora d'administració i comptabilitat en empreses hoteleres i de comptable en diverses empreses. Membre de la junta del Partido Popular de Calvià, ha coordinat alguns projectes a l'ajuntament de Calvià.
Fou escollida diputada a les eleccions generals espanyoles de 2011 pel Partit Popular. Ha estat secretària primera de la Comissió d'Educació i Esport i adscrita a la Comissió d'Indústria, Energia i Turisme.

## Referències

* 1 2 «Ares Martínez-Fortún, María de la O». Congreso de los Diputados. [Consulta: 20 maig 2021].
* ↑ La experiencia en Madrid de las diputadas de Balears novatas en el Congreso, El Periódico de Ibiza, 14 de març de 2013
# Rendibilitat financera

El ROE o rendibilitat financera o rendibilitat del capital (en anglès: return on equity, acrònim: ROE) és una ràtio financera que mesura la rendibilitat -rendiment- dels recursos propis d'una empresa, és a dir, la rendibilitat -rendiment- de la inversió feta pels socis.

## Fórmula

Es calcula dividint el benefici net (després d'interessos i impostos) entre els recursos propis (capital i reserves) de l'empresa; sinònim de recursos propis és l'expressió Patrimoni net. Alternativament, i segons les dades de què es disposa per treballar, també es pot calcular com el Benefici per acció dividit pels Recursos propis per acció.
$ROE={\frac {\mbox{Benefici Net}}{\mbox{Recursos propis}}}={\frac {\mbox{Benefici Net}}{\mbox{Patrimoni net}}}={\frac {\mbox{Benefici Net per acció}}{\mbox{Recursos propis per acció}}}$

## Anàlisi per desglossament

Es poden introduir a l'expressió altres variables que afecten en la rendibilitat financera: vendes i actiu.
$ROE={\frac {\text{Benefici Net}}{\text{Recursos propis}}}\times {\frac {\text{Vendes}}{\text{Vendes}}}\times {\frac {\text{Actiu}}{\text{Actiu}}}$
Descomponent i ampliant l'expressió s'obté:
$ROE={\frac {\text{Benefici Net}}{\text{Vendes}}}\times {\frac {\text{Vendes}}{\text{Actiu}}}\times {\frac {\text{Actiu}}{\text{Recursos propis}}}={\text{Marge}}\times {\text{Rotació}}\times {\text{Palanquejament}}\,$
Els dos primers components ja els coneixem de l'apartat anterior, el marge i la rotació. El tercer component que apareix l'anomenem palanquejament, que es defineix com la relació entre les inversions (l'actiu) i els recursos propis de l'empresa.

## Vegeu també

* Rendiment
* Rendibilitat econòmica
# Tergu

Tergu (en sard, Tergu, sassarès Zèrigu) és un municipi italià, dins de la Província de Sàsser. L'any 2007 tenia 570 habitants. Es troba a la regió d'Anglona. Limita amb els municipis de Castelsardo, Nulvi, Osilo, Sedini, Sennori i Sorso.

## Administració

Llista d'alcaldes :
| Període | Identitat | Partit |
| 2006- | Gian Franco Satta | Llista cívica |
# Jbilate

Jbilate (àrab الجبيلات) és una comuna rural de la província de Rehamna de la regió de Marràqueix-Safi. Segons el cens de 2014 tenia una població total de 11.234 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Mhlambanyatsi Rovers FC

El Mhlambanyatsi Rovers és un club de futbol swazi de la ciutat de Mhlambanyatsi.

## Palmarès

* Lliga swazi de futbol:
       2004
* Copa swazi de futbol:
       1995

## Referències

* ↑ «Swaziland (eSwatini) - List of Champions». RSSSF.
* ↑ «Swaziland (eSwatini) - List of Cup Winners». RSSSF.
# Carbonat d'argent(I)

El carbonat d'argent(I) és un compost iònic constituït per cations argent(1+), ${\ce {Ag+}}$, i anions carbonat, ${\ce {CO3^2-}}$, de fórmula ${\ce {Ag2CO3}}$. S'empra en síntesi orgànica com a oxidant.

## Propietats

Es presenta en forma de pols de color grog grisós, és sensible a la llum,i es descompon lentament en argent, diòxid de carboni i oxigen:
${\ce {Ag2CO3 ->[llum] Ag + CO2 + O2}}$
A 218 °C es descompon per efecte de la calor en òxid d'argent(I) i diòxid de carboni:
${\ce {Ag2CO3 ->[\Delta] Ag2O + CO2}}$
És poc soluble en aigua (0,3 g/L, K$_{ps}$ = 8,5×10$^{-12}$) i en etanol. És soluble en dissolucions d'amoníac, de cianur de potassi, d'àcid sulfúric i d'àcid nítric.

## Preparació

Es prepara per precipitació en mesclar dissolucions de nitrat d'argent, ${\ce {AgNO3}}$, i carbonat de potassi; ${\ce {K2CO3}}$ o de sodi ${\ce {Na2CO3}}$:
${\ce {2 AgNO3 + Na2CO3 -> 2 NaNO3 + Ag2CO3 v}}$
Aquesta preparació s'ha de realitzar sota llum vermella per evitar la descomposició del carbonat d'argent.
Un mètode alternatiu és l'electròlisi d'una dissolució 0,02 mol/l d'hidrogencarbonat de sodi amb un ànode d'argent i un càtode de platí.

## Referències

* 1 2 Inorganic Chemistry (en anglès). PHI Learning Pvt. Ltd., 2012. ISBN 9788120343085.
* ↑ Lewis, Robert A. Hawley's Condensed Chemical Dictionary (en anglès). John Wiley & Sons, 2016-04-01. ISBN 9781119267843.
* 1 2 Brauer, Georg. Handbook of Preparative Inorganic Chemistry (en anglès). Elsevier, 2012-12-02. ISBN 9780323161299.
# Efecte termoelèctric

Els efectes termoelèctrics són aquells pel quals es genera una diferència de temperatura en aplicar una diferència de potencial o viceversa. S'aplica especialment als efectes Seebeck, Peltier i Thomson.

## Efecte Peltier

L'efecte Peltier fa referència a la creació d'una diferència de temperatura deguda a un voltatge elèctric. Succeeix quan es fa passar un corrent elèctric per dos metalls o semiconductors connectats per dues "juntures de Peltier". El corrent propicia una transferència de calor d'una juntura a l'altra: una es refreda mentre que una altra s'escalfa. Va ser demostrat l'any 1834 pel físic francès Jean Charles Athanase Peltier (1785 – 1845).
Una manera per a entendre com és que aquest efecte refreda una juntura és notar que quan els electrons flueixen d'una regió d'alta densitat a una de baixa densitat, s'expandeixen (de la manera que ho fa un gas ideal) i es refreda la regió.

## Efecte Seebeck

L'efecte Seebeck és l'efecte invers de l'efecte Peltier. Fou descobert l'any 1821 pel físic alemany Thomas Johann Seebeck (1770 - 1831). Aquest efecte provoca la conversió d'una diferència de temperatura en electricitat. Es crea un voltatge en presència d'una diferència de temperatura entre dos metalls o semiconductors diferents. Una diferència de temperatures T1 i T2 en les juntes entre els metalls A i B indueixen una diferència de potencial V.

## Efecte Thomson

L'efecte Thomson descriu la relació entre un corrent elèctric, o una tensió elèctrica, i el flux de calor, o un gradient tèrmic, dins d'un material conductor. L'any 1851 el físic britànic William Thomson (1824 - 1907) va demostrar que els efectes Seebeck i Peltier estan relacionats: un material sotmès a un gradient tèrmic i recorregut per un corrent elèctric intercanvia calor amb el medi exterior. De manera recíproca, un material sotmès a un gradient tèrmic i recorregut per un flux de calor, genera un corrent elèctric.

## Vegeu també

* Termoelectricitat
* Efecte Ettinghausen
* Efecte Nernst
* Piroelectricitat

## Referències

* ↑ Rennie i Law, 2019, thermoelectricity.
* ↑ Rennie i Law, 2019, Peltier effect.
* ↑ Rennie i Law, 2019, Seebeck effect.
* ↑ Rennie i Law, 2019, Thomson effect.

## Bibliografia

* Rennie, Richard; Law, Jonathan. A Dictionary of Physics (en anglès). Vuitena edició. Oxford University Press, 2019. ISBN 978–0–19–882147–2.
# Consolida tuntasiana

Consolida tuntasiana és una espècie de plantes amb flors del gènere dels esperons de la família de les ranunculàcies.

## Descripció

Consolida tuntasiana és una petita planta anual herbàcia amb una alçada de 5-15 cm. La seva tija és erecta, senzilla, amb poques branques a la base i poc peluda. Les seves flors són de color porpra-violeta i tenen entre 2 a 6 flors. La seva època de floració és des del mes maig fins a principis de juny.

## Distribució i hàbitat

Consolida tuntasiana és endèmic del sud de Grècia, on creix a les muntanyes Geraneia, Kithaironas, Elikonas i Patera (en una nova ubicació) de la Grècia Central i les muntanyes Arachneos i Koulochera del Peloponès, entre els 750 i 1300 m. Creix en vessants pedregosos i rocosos, tarteres, clarianes forestals amb avets, planes i zones de grava. Aquesta espècie és considerada que està en perill d'extinció.

## Taxonomia

Consolida tuntasiana va ser descrita per Soó i publicat a Oesterreichische Botanische Zeitschrift 71: 239, a l'any 1922.

### Etimologia

Vegeu:Consolida
tuntasiana: epítet

### Sinonímia

* Delphinium tuntasianum (Halácsy)

## Referències

* 1 2 «Consolida tuntasiana» (en grec/anglès). Mediterraneo Editions. [Consulta: 1r novembre 2020].
* ↑ Consolida tuntasiana a Tropicos
* ↑ Consolida tuntasiana a PlantList
# Teòfanes (historiador)

Teòfanes (en llatí Theophanes, en grec Θεόφανης fou un historiador romà d'Orient que va florir probablement a la darrera part del segle vi.
Va escriure en deu llibres la història de l'Imperi Oriental (ἱστορικῶν λόγοι δέκα) durant les guerres amb Pèrsia en temps de Justí II entre el 567 i el 581. L'obra no s'ha conservat però Foci I de Constantinoble en fa un resum i diu que l'autor assenyala que va afegir un onzè llibre als deu primers, i l'afegit era una història de Justinià I. A Teòfanes es deu el coneixement de què un persa va portar a Constantinoble "la llavor" (τὸ σπέρμα, els ous) dels cucs de seda i aviat es va poder produir aquest teixit. El seu extracte (Excerpta) fou publicat en grec i llatí a París el 1648.

## Referències

* ↑ 2.Theophanes of Byzantium a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1082
# Joan de Borgonya (1231-1268)

* No s'ha de confondre amb Joan de Borgonya, pintor, conegut com a Mestre de Sant Feliu.
Joan de Borgonya (1231 - 29 setembre de 1268) va ser comte del Charolais i senyor de Borbó per casament. Era fill d'Hug IV de Borgonya, duc de Borgonya i Violant de Dreux.
Es va casar al 1248 Agnès de Borbó-Dampierre, senyora de Borbó, filla d'Arquimbald IX de Borbó i Iolanda de Châtillon, comtessa de Nevers. D'aquest matrimoni va néixer una noia:

## Enllaços externs

* Joan de Borgonya a Foundation for Medieval Genealogy
* Joan de Borgonya a mittelalter-genealogie.de
* Joan de Borgonya a thepeerage.com